Dând click dreapta într-o poziție liberă a orarului puteți alege cartea potrivită pentru această poziție.

Dând click dreapta pe o carte deja plasată apare un meniu cu funcții valabile. Astfel puteți șterge, bloca, debloca o carte sau puteți asocia o sală de clasă orei respective.

Pentru a scăpa de o carte din mână dați click dreapta sau depuneți cartea în exteriorul zonei orarului.

Numărul din colțul dreapta jos al unei cărți neplasate indică câte cărți de acest tip au ramas neplasate.

Dacă vreți să vedeți orarul unui anume profesor dați click pe icoana de profesor din partea de jos a ecranului, selectați profesorul și apoi apăsați pe icoana orar. Analog dacă vreți să vedeți orarul unei clase anume dați click pe icoana corespunzatoare și alegeți clasa.
 
Dacă vreți să lucrați cu cărțile unei anume clase dați click pe capul liniei clasei respective din orar.

O carte blocată va rămâne în poziția respectivă când manipulați celalalte cărți din orar. Cărțile blocate sunt însemnate cu o linie gri în colțul din dreapta jos.

Dacă vreți să asociați o sală de clasă unei cărți dați click dreapta pe cartea respectivă, alegeți `Sala de clasă` în meniul contextual care apare și alegeți sala de clasă.

Când aveți o carte în mână capul de orar care arată ora și ziua își va schimba culoarea în felul următor: roșu - poziție interzisă: disciplina, clasa sau profesorul este ocupat; albastru - poziție permisă dar nepotrivită; verde - poziție potrivită pentru această carte.

Opțiunile de `Anulare` și `Repetare` (accesibile din meniul `Editare` și din bara de instrumente) va permite să anulați și să repetați ultimele 100 de operații.

Înainte de a începe generarea orarului este necesar să se testeze specificările introduse, pentru a fi sigur că ele sunt corecte. Testarea se pornește din meniul `Orar` opțiunea `Testarea orarului`.

Pentru a testa specificările unei clase faceți click dreapta pe capul rândului corespunzător clasei și alegeți opțiunea `Test clasă...`

Puteți defini mai multe moduri de vizualizare a orarului. Dacă porniți generarea dintr-o asemenea vizualizare personalizată se va crea doar orarul claselor vizualizate. 

Dacă generatorul nu reușește să plaseze o carte încercați s-o plasați manual, apoi dați click dreapta pe cartea respectivă, alegeți `Info` și veți vedea care sunt problemele cu această carte.
 
Dacă vreți să mutați toate cărțile în aceeași poziție în orar (de exemplu clasa este împărțită pe grupe în această oră) țineți apăsată tasta CTRL în timp ce dați click cu mouse-ul.

Dacă vreți să vedeți pozițiile posibile ale unei cărți pe care nu o aveți în mână mișcați mouse-ul pe această carte și apăsați tasta SHIFT.

Cu ajutorul tastelor + și - puteți mări sau micșora vizualizarea orarului.

Apăsând tasta * se inversează culoarea scrisului pe cărțile orarului.

Sortarea profesorilor, a claselor, a sălilor de clasă și a disciplinelor în tabelele corespunzatoare de la meniul `Specificare` se face dând click pe capul coloanei respective. Pentru o sortare în funcție de mai multe coloane se ține apăsată tasta CTRL în timp ce se dă click-ul.

Dacă aveți probleme cu orarul și nu mai știți să continuați trimiteți-ne orarul la adresa orare@asc.sk și noi o să analizăm situația.

